**220205 Дарлин**

**Аузыңа ие бол!**

Сью Огастин былай жазған: «Элизабет Эллиот біздің сөздеріміз туралы айтқанын оқыған кезде, мен ұзақ уақыт күлкімді тия алмадым: «Аузыңа ие болатын мүмкіндікті ешқашан жіберіп алма!»»

Содан соң Сью сөзін жалғастырып: Уақыт өте келе мен былай мінажат етуді үйрендім: «Құдайым, менің жанымда жүріп, бір қолыңды менің иығыма қойып, ал екінші қолыңды аузымды жауып жүрші», дедім. Кейбір күндері мен сезімдерімді байқаусызда қадағалаудан шығарып алған жағдайда, отбасымның мүшелері менің аузымнан айқаймен шыққан мынадай сөздерді есітеді: «Ой, Құдайым-ай, өтініш, ойымда тұрған сөздерді айтпастан бұрын, менің аузымды жауып тасташы».

Сіз мынаны байланыстыра аласыз ба? Киелі кітаптағы бір кітапты жазған Жақып есімді кісі былай деген: «Бәріміз де көп қате жібереміз. Ал кім сөзінде қате жібермесе, сол — денесін тұтастай меңгере алатын жетілген адам» (Жақып 3:2) Мен әлі өзі айтқысы келмеген сөзді, ешқашан айтпаған кемелді адамды кездестірген емеспін.

Өзіңнің айтқың келген сөзді қадағалап, біліп жүру бір нәрсе, ал оны жасамау мүлдем басқа нәрсе. Кейде, аузыңнан шығып, айтайын деп жатқан сөзді сол мезет түсініп қаласыңда, тоқтайсың.

Міне, сондықтан біз өмірімізде Киелі Рухтың қадағалап отырғанына мұқтажбыз. Мен Киелі Рухтың жемісі туралы айтқан уағыз естігенмін, сонда уағыздаушы Ғалаттықтарға жазылған хаттың 5-ші тарауындағы тоғыз жеміске жеке-жеке тоқталып, нұсқаулар беріп кетті, оның айтуынша солар біздің өмірімізде өсіре алатын жеке-дара «жемістер» болғанда, қалай болар еді, деді. Алайда менің сенетінім, осы жерде жазылған тоғыз жемісті Құдайдың Рухы біздің өмірімізде жасай алады, әрине егер Оған өмірімізді толықтай тапсырған болсақ. Сол айтылған нәрселердің соңғысы, өз-өзін ұстай алу. Меніңше, өзіңнің не айтатыныңды қадағалай алатын болсаң, бұл – «соңғы қадам» болады. Жақып айтпақшы: «Алайда адамдардың ешқайсысы да өз тілін бағындыра алмайды!..» (Жақып 3:8) – бұны тек қана Құдай жасай алады.

Нақыл сөздер кітабы 25:28 аятында былай деген: «Өзіне ие бола алмайтын жан, Қорғансыз қаладай, қамалы құлаған». Құдайдың Рухынан өзіңіздің өміріңізді жетелесін деп сұраңыз. Міне, осы не айтқыңыз келіп тұрған нәрсені қадағалай алатын жалғыз әдіс.